Manuel Marengo

**Manuel Marengo** (1906–1988) var en argentinsk katolsk biskop.
## Liv og virke
### Prest
Manuel Marengo ble født den 16. februar 1906 i Teodelina i provinsen Santa Fe i Argentina og ble ordinert til prest den 22. desember 1928. 

### Hjelpebiskop i Santa Fe i Argentina
Pave Pius XII utnevnte ham til titulærbiskop av *Carrhae* og hjelpebiskop av Santa Fe den 20. februar 1950. Den 6. august 1950 vigslet Nicolás Fasolino, erkebiskop av Santa Fe, ham til biskop. Medkonsekrerende var Francisco Vicentín, biskop av Corrientes, og Silvino Martínez, hjelpebiskop i Rosario. 
### Biskop av Azul
Den 22. september 1956 utnevnte paven ham til biskop av Azul. Han ble innsatt som biskop der den 24. november 1956. 

Han deltok på Det andre Vatikankonsils alle fire sesjoner. 

Under sin embedstid i bispedømmt Azul grunnla han menigheter i Tandil, Olavarría, Beguerie, Espigas, Del Carril og Vela, og etablerte en rekke kapeller. 

Under det senere argentinske militærdiktaturet (1973–1983) fikk biskopen besøk av slektninger til en fange i Sierra Chica-fengselet som gjentatte ganger ble utsatt for tortur. Biskopen forklarte at han hadde gått i forbønn hos alle nasjonale og militære myndigheter på den tid, uten hell og uten at torturen opphørte. Slektningene returnerte til sin hjemby, og kom kort tid etter tilbake med en ny forespørsel: De ba biskopen om å fordømme det som skjedde i fengselet under sin søndagsprediken, som ble besøkt av militære ledere og deres familier. Biskopen svarte at å gjøre det ville bety å bryte forholdet til militærregjeringen.

Andre kilder hevder at Marengo personlig besøkte fengslene under diktaturet og ble ransaket ved inngangen som enhver annen borger fordi fengselsmyndighetene mistenkte ham for å være subversiv. Under sine besøke presset han fangevokterne og deres overordnede til ikke å henrette noen inne i fengslene, og han får æren for å ha reddet livet til en kvinne som ble arrestert på en buss i byen Las Flores, og som gjenvant friheten etter tre dager.

Biskop Marengo er også kjent for å ha reddet livet til sin nære venn fader Osvaldo Catena under dette militærdiktaturet. Da det ble klart at han stod i fare for militær forfølgelse ga han ham først ly i Azul og utnevnte ham senere til sogneprest i Benito Juárez.

Den 14. april 1982 godtok pave Johannes Paul II hans aldersbetingede avskjedssøknad. Han trakk seg da tilbake til Claymore i Stor-Buenos Aires.

Biskop Marengo deltok i alle fire sesjonene av Det andre Vatikankonsil som konsilfader.

Han døde den 17. novemebr 1988 i Claypole i Gran Buenos Aires, 82 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1887
* Kardinal Antonio Vico (1847–1829) *1898
* Erkebiskop Filippo Cortesi (1876–1947) *1921
* Kardinal Nicolás Fasolino (1887–1969) *1932
* Biskop *Manuel Marengo* (1906–1988) *1950

## Litteratur
* Emilio F. Mignone: *Iglesia y dictadura: El papel a la iglesia de la luz de sus relaciones con el régimen militar*, Ed. Colihue, 2006, ISBN 950-581-379-1

## Referanser